Κρατικό Πιστοποιητικό Γλωσσομάθειας

Το Κρατικό Πιστοποιητικό Γλωσσομάθειας ή ΚΠΓ, είναι ένα σύστημα πιστοποίησης γνώσης γλωσσών με την εγγύηση του Υπουργείου Παιδείας. Το ΚΠΓ στοχεύει στην πιστοποίηση διαφορετικών επιπέδων «γνώσης» μιας ξένης γλώσσας, σύμφωνα με την κλίμακα του Κοινού Ευρωπαϊκού Πλαισίου Αναφοράς για τις Γλώσσες (Κ.Ε.Π.Α.) του Συμβουλίου της Ευρώπης, δηλαδή εξετάζει τον βαθμό ικανότητας ενός ατόμου να κατανοεί και να παράγει γραπτό και προφορικό λόγο της γλώσσας αυτής.

Το λογότυπο που χρησιμοποιείται έχει τους κεφαλαίους χαρακτήρες «Κ» και «Π» σε γαλάζιο χρώμα, μαζί με το πεζό «γ» σε λευκό χρώμα. 

 Θεσμοθέτηση 
Το ΚΠΓ θεσμοθετήθηκε με τον Ν. 2740/99 (ΦΕΚ186-Α) και το 2002 το Υπουργείο Παιδείας ανέθεσε το σχεδιασμό του συνολικού συστήματος εξετάσεων και πιστοποίησης γλωσσομάθειας σε επταμελή Κεντρική Εξεταστική Επιτροπή (ΚΕΕ) πανεπιστημιακών με εξειδίκευση στην επιστήμη της ξενόγλωσσης εκπαίδευσης.

Η σχετική νομοθεσία προβλέπει πως στις εξετάσεις έχουν δικαίωμα να λάβουν μέρος Έλληνες πολίτες ή ομογενείς, πολίτες της Ευρωπαϊκής Ένωσης ή αλλοδαποί που ζουν, εκπαιδεύονται και εργάζονται στην Ελλάδα ή εκτός αυτής. Προϋπόθεση για τη συμμετοχή τους είναι η βασική γνώση της Ελληνικής.

 Πλεονεκτήματα 
Το ΚΠΓ έχει θέματα προσαρμοσμένα στις γνώσεις, τις εμπειρίες και τις ανάγκες του Έλληνα χρήστη της ξένης γλώσσας. Επειδή δεν έχει κερδοσκοπικό χαρακτήρα, τα εξέταστρα του είναι χαμηλότερα από κάθε άλλο πιστοποιητικό γλωσσομάθειας. Παρέχει δωρεάν ηλεκτρονικά βιβλία για την προετοιμασία των υποψηφίων https://rcel2.enl.uoa.gr/kpgeschool/ και επίσης παρέχονται δωρεάν και παλαιότερα θέματα εξετάσεων https://rcel2.enl.uoa.gr/kpg/ http://www.minedu.gov.gr/eksetaseis/kpg.html Οι εξετάσεις για το ΚΠΓ είναι αδιάβλητες καθώς ακολουθούν την ίδια διαδικασία με τις Πανελλήνιες Εξετάσεις για εισαγωγή στην τριτοβάθμια εκπαίδευση.

 Γλώσσες 
Οι γλώσσες του ΚΠΓ είναι η Αγγλική, Γαλλική, Γερμανική, Ιταλική, Ισπανική και Τουρκική, ενώ υπάρχει προοπτική να προστεθούν και άλλες γλώσσες στο μέλλον. Τα αρμόδια τμήματα ξένων γλωσσών και φιλολογιών του ΕΚΠΑ έχουν αναλάβει την ευθύνη για ολόκληρο το έργο που σχετίζεται με τις εξετάσεις της Αγγλικής, Γερμανικής, Ισπανικής και Τουρκικής ενώ τα αρμόδια τμήματα του ΑΠΘ έχουν αναλάβει το έργο για τις εξετάσεις της Γαλλικής και της Ιταλικής.

 Εξετάσεις 
Η κάθε εξέταση αποτελείται από 4 Ενότητες και κάθε μια από αυτές στοχεύει στον έλεγχο συγκεκριμένων επικοινωνιακών δραστηριοτήτων:

Ενότητα 1: Ελέγχει την κατανόηση γραπτού λόγου και γλωσσική επίγνωση

Ενότητα 2: Ελέγχει την παραγωγή γραπτού λόγου, ενώ από το επίπεδο Β και τη γραπτή διαμεσολάβηση

Ενότητα 3: Ελέγχει την κατανόηση προφορικού λόγου

Ενότητα 4: Ελέγχει την παραγωγή προφορικού λόγου ενώ από το επίπεδο Β και τη προφορική διαμεσολάβηση.

Οι εξετάσεις διενεργούνται δυο φορές το χρόνο: το πρώτο 15νθημερο του Μαΐου και το πρώτο 15νθήμερο του Νοεμβρίου.

 Επίπεδα 
Κλίμακα γλωσσομάθειαςΕπίπεδο γνώσης της ξένης γλώσσαςΑ1Στοιχειώδης γνώσηΑ2Βασική γνώσηΒ1Μέτρια γνώσηΒ2Καλή γνώσηΓ1Πολύ καλή γνώσηΓ2Άριστη γνώση

 Σύστημα ηλεκτρονικών εξετάσεων e-ΚΠΓ 
Το σύστημα ηλεκτρονικών εξετάσεων, σε αντίθεση με τις έντυπες εξετάσεις, οι οποίες σταδιακά θα μπορούσαν να αντικατασταθούν πλήρως από τις ηλεκτρονικές, είναι πιο οικονομικό, ευκολότερο διαχειριστικά ενώ συντρέχουν και άλλοι λόγοι αξιοποίησης του, όπως παιδαγωγικοί, ερευνητικοί και ανθρωπιστικοί.

Στο σύστημα αυτό χρησιμοποιείται η Προσαρμοστική Ηλεκτρονική Εξέταση (ΠΗΤ). https://rcel2.enl.uoa.gr/kpg/files/e-KPG.pdf

 Εξωτερικοί σύνδεσμοι 
https://www.minedu.gov.gr/eggrafa-kpg Έγγραφα ΚΠΓ

https://rcel2.enl.uoa.gr/kpg/ Κεντρική σελίδα του ΕΚΠΑ για το ΚΠΓ

https://www.minedu.gov.gr/themata-kpg Θέματα εξετάσεων παλαιότερων ετών

https://rcel2.enl.uoa.gr/kpgeschool/ Ηλεκτρονικό σχολείο του ΚΠΓ

https://www.facebook.com/kpgexams/ Επίσημη σελίδα του ΚΠΓ στο Facebook.

https://kpg.it.minedu.gov.gr/ Εφαρμογή καταχώρησης αιτήσεων για συμμετοχή στις εξετάσεις του ΚΠΓ

https://kpgresults.it.minedu.gov.gr/ Εφαρμογή εμφάνισης αποτελεσμάτων εξετάσεων ΚΠΓ

https://rcel2.enl.uoa.gr/kpg/files/KPG_CONFERENCE_LEAFLET.pdf 10 λόγοι για να επιλέξετε το ΚΠΓ

https://rcel2.enl.uoa.gr/kpg/files/KPG_Level_C.pdf Απαιτήσεις εξετάσεων επιπέδου Γ

https://www.coe.int/en/web/common-european-framework-reference-languages/institutions Συνεργαζόμενα Ιδρύματα του Κοινού Ευρωπαϊκού Πλαισίου Αναφοράς για τις Γλώσσες (ΚΕΠΑ, CEFR)

 Πηγές 
 Υπουργείο Παιδείας

 Εθνικό Καποδιστριακό Πανεπιστήμιο Αθηνών (ΕΚΠΑ) - Τμήμα Αγγλικής Γλώσσας και Φιλολογίας (ΤΑΓΦ) - Research Centre for Language Teaching Testing and Assessment (RCeL)

 Παραπομπές 

Κατηγορία:Εκπαίδευση στην Ελλάδα